DA Den Europæiske Unions Tidende C 357/3

Ajourførte modeller til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengengrænsekodeks) (EUT C 247 af 13.10.2006, s. 85, EUT C 153 af 6.7.2007, s. 15, EUT C 64 af 19.3.2009, s. 18, EUT C 239 af 6.10.2009, s. 7, EUT C 304 af 10.11.2010, s. 6, EUT C 273 af 16.9.2011, s. 11)

2011/C 357/03

Offentliggørelsen af modeller til kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks), er baseret på de oplysninger, medlemsstaterne indberetter til Kommissionen i overensstemmelse med artikel 34 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Indre Anliggender oplysninger, der ajourføres hver måned.

SPANIEN

Erstatter de oplysninger, der er offentliggjort i EUT C 247 af 13.10.2006

— »Documento de acreditación de Misiones Diplomáticas« (akkrediteringsdokument for diplomatiske repræsentationer) med angivelsen »Personal diplomático« (diplomatisk personale) (rødt). Dette kort udstedes til personale med diplomatstatus ved diplomatiske repræsentationer, som er akkrediteret i Spanien, samt til de pågældendes ægtefæller og børn. Hvis der er tale om akkrediterede ambassadører, angives »Embajador«/»Embajadora« (ambassadør) i kortets nederste venstre hjørne.

— «Documento de acreditación de Misiones Diplomáticas« (akkrediteringsdokument for diplomatiske repræsentationer) med angivelsen »Personal administrativo y técnico« (administrativt og teknisk personale) (gult). Dette kort udstedes til administrativt og teknisk personale ved diplomatiske repræsentationer, som er akkrediteret i Spanien, samt til de pågældendes ægtefæller og børn.

— »Documento de acreditación consular« (konsulært akkrediteringsdokument) med angivelsen »Funcionario consular« (konsulatsfunktionær) (mørkegrønt). Dette kort udstedes til konsulatsfunktionærer og honorære konsuler, der er akkrediteret i Spanien, samt til disses ægtefæller og børn. I kortets nederste venstre hjørne angives det, om der er tale om en egentlig konsulatsfunktionær eller en honorær funktionær.

— »Documento de acreditación consular« (konsulært akkrediteringsdokument) med angivelsen »Empleado consular« (konsulatsansat) (lysegrønt). Dette kort udstedes til ansatte ved konsulater, der er akkrediteret i Spanien, samt til de pågældendes ægtefæller og børn.

— »Documento de acreditación de organizaciones internacionales« (akkrediteringsdokument for internationale organisationer) (blåt). Dette kort udstedes til akkrediteret personale ved internationale organisationer og i Den Europæiske Unions kontorer i Spanien samt til de pågældendes ægtefæller og børn.

— »Documento de acreditación de Misiones Diplomáticas y Consulares« (akkrediteringsdokument for diplomatiske og konsulære repræsentationer) med angivelsen »Personal de servicio« (tjenestepersonale) (gråt). Dette kort udstedes til tjenestepersonale ved diplomatiske og konsulære repræsentationer samt til personligt ansatte tjenestefolk for diplomatisk personale og konsulatsfunktionærer, herunder personale ved internationale organisationer, samt til de pågældendes ægtefæller og børn.

— »Documento de acreditación de Misiones Diplomáticas y Consulares« (akkrediteringsdokument for diplomatiske og konsulære repræsentationer) med angivelsen »Familiar dependiente« (familiemedlem, over for hvem der består forsørgelsespligt) (beige). Dette kort udstedes til forældre til akkrediteret personale og til børn, der var fyldt 23 år ved akkrediteringen af den kortindehaver, som har forsørgelsespligt over for dem.

Hovedtræk

Identitets- og akkrediteringsdokumenterne udstedes til personale, der er akkrediteret ved diplomatiske repræsentationer, konsulater og internationale organisationer med sæde eller kontorer i Spanien, og til de pågældendes pårørende.

Der er tale om et ID-1-format (85,6 × 53,98 mm) i PVC, og som dokumentnummer anvendes skatteregistreringsnummeret, som er specifikt for det akkrediterede personale.

Kortene er ikke kun forsynet med datamagnetbånd, men også med nye og bedre sikkerhedselementer: usynligt blåt blæk med sikkerhedsbundtryk med tynde linjer, mikroprint på kortets forside, kodetryk (Scrambled indicia), gennemsigtig sikkerhedsfilm og hologram for FNMT-RCM (den kongelige spanske mønt).

Med henblik på hurtig og nem visuel identifikation af kortene udstedes der syv nye dokumenttyper med forskellig farve for de forskellige kategorier af akkrediteret personale:

— Rødt: personale med diplomatstatus ved diplomatiske repræsentationer

— Gult: administrativt og teknisk personale ved diplomatiske repræsentationer

— Mørkegrønt: konsulatsfunktionærer og honorære konsuler

— Lysegrønt: ansatte ved konsulater

— Blåt: akkrediteret personale ved internationale organisationer og i EU-kontorer

— Gråt: tjenestepersonale ved diplomatiske repræsentationer og konsulater og personligt ansatte tjenestefolk for diplomatisk personale og konsulatsfunktionærer, herunder personale ved internationale organisationer